Nacia Muzeo de Singapuro

La Nacia Muzeo de Singapuro (ĉine 新加坡国家博物院) estas la plej malnova muzeo en Singapuro. La historio de ĉi tiu institucio komenciĝas en 1849, kiam ĝi estis establita kiel unu el la sekcioj de la biblioteko de la Singapura Instituto. Post pluraj translokiĝoj, la muzeo fine troviĝis en sia nuna konstruaĵo sur Stamford Road en 1887. La muzeo estas unu el kvar naciaj muzeoj en la lando, la aliaj tri estas la Muzeo de Aziaj Civilizoj en la Konstruaĵo Empress Place kaj en la Malnova Lernejo Tao Nan, kaj la Arta Muzeo de Singapuro. La fokuso estas sur la historio de Singapuro. En 1965, la muzeo estis renomita al la Nacia Muzeo de Singapuro. Dum mallonga periodo inter 1993 kaj 2006, la muzeo estis konata kiel la Singapura Historia Muzeo. Inter 2003 kaj la fino de 2006, la muzeo estis restaŭrita kaj remalfermita la 2-an de decembro 2006. La muzeo nuntempe ekspozicias, interalie, dek unu valorajn artefaktojn . Inter ili estas la Singapura Ŝtono, la Oraj Ornamaĵoj de la Sankta Monteto de orienta Javo, dagerotipo de la urbo Singapuro (unu el la plej fruaj fotoj de la ĉefurbo), la testamento de Abdullah bin Abdul Kadir, portretoj de Sir Frank Ethelstein Swettenham kaj Shenton Thomson, iama Guberniestro de Singapuro, kaj aliaj. Galerio Referencoj Vidu ankaŭ Muzeo ArtScience Nacia Galerio de Singapuro Eksteraj ligiloj Oficiala retejo Virtuala travojaĝo de la Nacia Muzeo de Singapuro (enarkivigita)